Legal Document

Category: 357

Text:
128. ΝΟΜΟΘΕΤ. ΔΙΑΤΑΓΜΑ υπ’ αριθ. 473 της 18/25 Ιουν. 1974 (ΦΕΚ Α΄ 174) Περί καταργήσεως διατάξεών τινων του Α.Ν. 197/1967 «περί τρόπου συνταξιοδοτήσεως επί ειδικών τινων περιπτώσεων», αντικατασταθέντος δια του Α.Ν. 557/1968, ως και του Ν.Δ. 129/1973 «περί τροποποιήσεως και συμπληρώσεως των διατάξεων του Α.Ν. 557/1968». ΄Αρθρ.1.-Καταργούνται, αφ’ ης ίσχυσαν, αι επόμεναι διατάξεις: α)Η παρ. 4 του άρθρου μόνου του Α.Ν. 197/1967, (ανωτ. αριθ. 54), ως αντικατεστάθη δι’ άρθρου μόνου του Α.Ν. 557/1968, «περί αντικαταστάσεως του άρθρου μόνου του Α.Ν. 197/1967». β)Τα άρθρ. 3 και 5 του Ν.Δ. 129/1973 «περί τροποποιήσεως και συμπληρώσεως των διατάξεων του Α.Ν. 557/1968» (ανωτ. αριθ. 117). ΄Αρθρ.2.-Μερίσματα ή βοηθήματα καταβληθέντα εις τους δικαιούχους υπό των πάσης κατηγορίας Ασφαλιστικών Ταμείων, βάσει των δια του παρόντος καταργουμένων διατάξεων δεν αναζητούνται. Δια τα δώρα Χριστουγέννων και Πάσχα και το πρόσθετον ήμισυ συντάξεως (επίδομα αδείας) συνταξιούχων κατεχόντων και ετέραν θέσιν ή δικαιούχων και ετέρας συντάξεως, βλ. Ν.Δ. 493/1974 (τόμ. 2Α σελ. 384,847)